CELEX: C2006/154/20
Language: fi
Date: 2006-07-01 00:00:00
Title: Asia C-185/06: Ennakkoratkaisupyyntö, jonka Court of Appeal (Civil Division) (England and Wales) on esittänyt  14.4.2006  — The Queen, British Telecommunications plc:n hakemuksesta, v. The Commissioners for HM Revenue and Customs

1.7.2006   
            
            
               FI
            
            
               Euroopan unionin virallinen lehti
            
            
               C 154/9
            
         Ennakkoratkaisupyyntö, jonka Court of Appeal (Civil Division) (England and Wales) on esittänyt 14.4.2006 — The Queen, British Telecommunications plc:n hakemuksesta, v. The Commissioners for HM Revenue and Customs
   (Asia C-185/06)
   (2006/C 154/20)
   Oikeudenkäyntikieli: englanti
   Ennakkoratkaisua pyytänyt tuomioistuin
   Court of Appeal (Civil Division) (England and Wales)
   Pääasian asianosaiset
   
      Kantaja: British Telecommunications plc
   
      Vastaaja: The Commissioners for HM Revenue and Customs
   Ennakkoratkaisukysymykset
   
               1)
            
            
               Sovelletaanko yhteisön oikeuteen perustuvaa oikeutta veroviranomaisen virheellisesti kantamien määrien palautukseen, johon Euroopan yhteisöjen tuomioistuin viittaa yhdistetyissä asioissa C-397/98 ja C-410/98, Metallgesellschaft v. CIR, antamansa tuomion 84 kohdassa, myös veronmaksajan veroviranomaiselle vapaaehtoisesti ja erehdyksessä (kun veroviranomainen ei ole myötävaikuttanut tähän erehdykseen eikä sillä ole ollut mitään syytä olla siitä tietoinen) maksettujen määrien palauttamiseen, vai onko tämä kansallisessa oikeudessa säänneltävä asia?
            
         
               2)
            
            
               Jos yhteisön oikeudessa annetaan oikeus tällaisten määrien palautukseen tällaisissa olosuhteissa, synnyttääkö se myös oikeuden palautettavalle määrälle maksettavaan korkoon, vai onko tämä kansallisessa oikeudessa säänneltävä asia, kuten Euroopan yhteisöjen tuomioistuimen asiassa Metallgesellschaft antaman tuomion 86 kohdassa esitetään?
            
         
               3)
            
            
               Jos yhteisön oikeudessa annetaan oikeus tällaiselle palautettavalle määrälle maksettavaan korkoon tällaisissa olosuhteissa, onko kysymyksessä oikeus yksinkertaiseen korkoon vai korolle maksettavaan korkoon?